text: লিয়াকত আলী খান (১৯৫৫ – ২৫ সেপ্টেম্বর ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি চেঙ্গা বিধানসভা কেন্দ্র থেকে দুইবার আসাম বিধানসভার বিধায়ক হিসেবে নির্বাচিত হয়েছিলেন।
  
  জীবনী
  লিয়াকত আলী খান ১৯৫৫ সালে জন্মগ্রহণ করেন। তিনি নির্দল প্রার্থী হিসেবে ১৯৯১ সালে চেঙ্গা থেকে আসাম বিধানসভার সদস্য হিসেবে নির্বাচিত হয়েছিলেন। তিনি সরকার গঠনের জন্য ভারতীয় জাতীয় কংগ্রেসকে সমর্থন প্রদান করেছিলেন। তিনি আসাম সরকার কর্তৃক কৃষি শিল্প বোর্ডের সভাপতি হিসেবে নিযুক্ত হয়েছিলেন। পরবর্তীতে, তিনি ভারতীয় জাতীয় কংগ্রেসে যোগদান করেন।
  
  এরপর তিনি অসম গণ পরিষদে যোগদান করেন ও দলটির মনোনয়নে ২০০১ সালে চেঙ্গা থেকে বিধায়ক হিসেবে নির্বাচিত হন। ২০১৬ সালে বিধানসভা নির্বাচনের পূর্বে তিনি সর্বভারতীয় সংযুক্ত গণতান্ত্রিক মোর্চায় 
  যোগদন করেন। তিনি ২০১৭ সালে দলটি ত্যাগ করে ভারতীয় জনতা পার্টিতে যোগদান করেন ও দলটির আসাম শাখার কার্যনির্বাহী সদস্য হিসেবে দায়িত্ব পালন করেন।
  
  লিয়াকত আলী খান ২০১৯ সালের ২৫ সেপ্টেম্বর প্রয়াত হন।
  
  তথ্যসূত্র
  
  বিষয়শ্রেণী:১৯৫৫-এ জন্ম
  বিষয়শ্রেণী:ভারতীয় জনতা পার্টির রাজনীতিবিদ
  বিষয়শ্রেণী:২০১৯-এ মৃত্যু
title: লিয়াকত আলী খান (ভারতীয় রাজনীতিবিদ)